b'\n_START_ARTICLE_\nJarilo\n_START_SECTION_\nEtimologija\n_START_PARAGRAPH_\nJarilo izvajajo iz jaru v pomenu\xc2\xa0\xc2\xbbpomlad\xc2\xab\xc2\xa0(rusko jara),\xc2\xa0\xc2\xbbpoletni\xc2\xab\xc2\xa0(jarovoj) ali\xc2\xa0\xc2\xbbsilen/mo\xc4\x8dan/silovit, jarek\xc2\xab. Tako koren sv\xc4\x99t- kot jar- sta povezana z mo\xc4\x8djo.\n_START_SECTION_\nZna\xc4\x8dilnosti\n_START_PARAGRAPH_\nJarilo naj bi bil bog vegetacije, ki umre in se znova rojeva. Nekateri dvomijo o bo\xc5\xbeanski naravi Jarila in ga imajo za ni\xc5\xbeje bajeslovno bitje. Po drugi strani pa v Jarilu nekateri vidijo ostalino voja\xc5\xa1kega bo\xc5\xbeanstva druge funkcije. Jarilo v vzhodnoslovanski tradiciji praznuje v binko\xc5\xa1tnem \xc4\x8dasu, nastopa kot v belo oble\xc4\x8deni mladeni\xc4\x8d s cvetnim vencem na glavi in z belim konjem. Z razli\xc4\x8dnimi imeni se Jarilo pojavlja po vsem slovanskem svetu, \xc4\x8de ne druga\xc4\x8de, pa v podobi kr\xc5\xa1\xc4\x8danskega svetnika Sv. Jurija. Podrobnej\xc5\xa1e preu\xc4\x8devanje Jarilovega kulta je pokazalo, da je bil kot Perunov sin rojen ob bo\xc5\xbei\xc4\x8dnem \xc4\x8dasu, nato ga je ugrabil gospodar volkov Veles in ga kot svojega hlapca postavil za vol\xc4\x8djega pastrija.'